COVID-19 was stolen from Canada by Chinese spies and accidentally released in Wuhan.
Naujame 15min polapyje – visos naujienos apie koronavirusą, „Kanados Winnipeg laboratorijoje (čia yra testuojami biologiniai ginklai) dirbantys kinų tautybės mokslininkai to viruso pavyzdžius tiesiog „nufyrino“ ir parvežė juos į Kinijos Uhano mieste esančią laboratoriją BSL-4. Na, o iš ten tas virusėlis, kaip sakant, – PYST ir į aplinką“, – skelbia J.Blažytė., Vienos turtingiausių Lietuvos moterų mintimis dalijasi tinklalapis minfo.lt, pagrindinis klaidinančios ir melagingos informacijos apie Uhano koronavirusą šaltinis šalyje. Nuoroda į publikacija pasidalino keli šimtai socialinio tinklo vartotojų., "Idėją apie tariamai Kinijos šnipų pavogtą koronavirusą J.Blažytė pasiskolino iš tarptautinės teisės profesoriaus JAV Ilinojaus teisės universitete Francis Boyleo. Informaciją sausio 30 dieną vyras paskelbė interviu „Youtube“ kanalo „Geopolitics & Empire” atstovams. Iškarpytas interviu netruko išplisti neaiškios reputacijos tinklalapiuose.", "Starto salvę sąmokslui apie Kanadoje kilusį virusą sausio 25 d. iššovė Kyleo Basso tviterio anketa, kurioje buvo priminta 2019 m. liepos istorija apie iš Kanados Nacionalinės mikrobiologijos laboratorijos (NML) pašalintus Kinijos mokslininkus. Tuomet pranešta, kad mokslininkai pašalinti dėl „NML vidaus politikos pažeidimų“.", Tviteryje skelbtą žinutę lydėjo nuoroda į Kanados televizijos „CBCNews” tinklalapyje skelbtą informaciją. Tiesa, K.Basso anketa paaštrino pasakojimą terminais „šnipas“, bei „išsiųsti patogenai“., Šią istoriją sausio mėnesio pabaigoje tikrino kelios Tarptautiniam faktų tikrinimo tinklui (IFCN) priklausančios žiniasklaidos priemonės. Pavyzdžiui, „CBCNews“ faktų tikrintojai susisiekė su Kanados sveikatos priežiūros institucijų atstovais, kurie patikino, kad K.Basso įrašu gerokai iškraipoma reali situacija., Tačiau Kanados priežiūros institucijos pašalintų mokslininkų neįvardijo šnipais, „CBCNews“ publikacijoje, kuria rėmėsi K.Bassas, nebuvo rašoma apie į Uhaną išvežtus virusus. Tokią informaciją sukūrė tviterio įrašo autorius. Ebolos ir Nipos viruso pavyzdžius NML siuntė savanoriškai ir į Pekiną., Keitimasis informacija nėra neįprastas elgesys mokslininkų gretose. Kanados mokslininkai pastebi, kad į Pekiną siųsti virusai nėra ir negali būti susiję su Uhano koronavirusu dėl paprastos priežasties – šis žmonijai nebuvo žinomas iki protrūkio pradžios., J.Blažytės minimas F.Boylas 2019-nCoV kilmę su Uhano biologine laboratorija siejo remdamasis informacija apie iš Kanados laboratorijos „pavogtais“ koronaviruso patogenais. Teisininkas nedetalizavo informacijos šaltinio ir teigė, kad „apie vagystę pranešė žiniasklaida“., Teoriją, esą naujasis koronavirusas buvo sukurtas Kanadoje ir išplatintas Uhane, sausio pabaigoje taip pat paneigė factcheck.org ir politifact.com faktų tikrintojai., Įdomu, kad pati J.Blažytė ankstesniame įraše feisbuke koronaviruso protrūkį siejo su 5G ryšio tinklo plėtra Uhane, teigdama, kad liga išplito dėl 5G susilpninto Uhano gyventojų imuniteto., „Beje, coronaviruso židiniu tapusiame Kinijos Uhano mieste dar 2019 m. gegužės mėn buvo „paleista“ daugiau nei 300 5G ryšio antenų. Į mokslininkų ir gydytojų perspėjimus, kad 5G spinduliuotė sunaikina žmogaus imunitetą, komunistinės Kinijos valdžia numojo ranka – juk taip norėjosi pasipuikuoti prieš pasaulį savo laimėjimais ir lyderyste naujosios technologijos diegimo srityje. Pasipuikavo, vadinasi.....“, – sausio 29 d. samprotavo verslininkė., Publikacija parengta 15min bendradarbiaujant su „Facebook“ programa, kuria siekiama stabdyti melagingų naujienų plitimą socialiniame tinkle., Turite specialų kodą?\nTu pasirinkai: 15MAX mėnesinį planą (4,99 Eur/mėn.; planą galėsi bet kada atšaukti)\nTu pasirinkai: 15MAX metinį planą (47,88 Eur metams)
Šnipų žaidimai: Uhano koronaviruso kilmės teorija pagal J.Blažytę | 15min.lt